CELEX: 31972R2835
Language: el
Date: 1972-12-29 00:00:00
Title: Κανονισμός (ΕΟΚ) αριθ. 2835/72 του Συμβουλίου της 29ης Δεκεμβρίου 1972 περί τροποποιήσεως του κανονισμού αριθ. 79/65/ΕΟΚ περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων της Ευρωπαϊκής Οικονομικής Κοινότητος

Avis juridique important

|

31972R2835

Κανονισμός (ΕΟΚ) αριθ. 2835/72 του Συμβουλίου της 29ης Δεκεμβρίου 1972 περί τροποποιήσεως του κανονισμού αριθ. 79/65/ΕΟΚ περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων της Ευρωπαϊκής Οικονομικής Κοινότητος  

Επίσημη Εφημερίδα αριθ. L 298 της 31/12/1972 σ. 0047 - 0047 Φινλανδική ειδική έκδοση: Κεφάλαιο 3 τόμος 5 σ. 0055  Δανική ειδική έκδοση: Σειρά I Κεφάλαιο 1972(31.12)L291 σ. 0051  Σουηδική ειδική έκδοση: Κεφάλαιο 3 τόμος 5 σ. 0055  Αγγλική ειδική έκδοση: Σειρά I Κεφάλαιο 1972(30-31.12) σ. 0074  Ελληνική ειδική έκδοση: Κεφάλαιο 03 τόμος 8 σ. 0227 

ΚΑΝΟΝΙΣΜΟΣ (ΕΟΚ) αριθ. 2835/72 ΤΟΥ ΣΥΜΒΟΥΛΙΟΥ της 29ης Δεκεμβρίου 1972 περί τροποποιήσεως του κανονισμού αριθ. 79/65/ΕΟΚ "περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών  εκμεταλλεύσεων της Ευρωπαϊκής Οικονομικής Κοινότητος"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί προσχωρήσεως νέων Κρατών μελών στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(1), που υπεγράφη στις 22 Ιανουαρίου 1972, και ιδίως το άρθρο 153 της επισυναφθείσης πράξεως,  την πρόταση της Επιτροπής,  Εκτιμώντας:  ότι, δυνάμει του άρθρου 30 της πράξεως, ο κανονισμός αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων εντός της  Ευρωπαϊκής Οικονομικής Κοινότητος(2) πρέπει να τροποποιηθεί σύμφωνα με τις κατευθύνσεις που καθορίζονται στο παράρτημα II της πράξεως αυτής- ότι ενδείκνυται, κατά συνέπεια, να αυξηθεί ο αριθμός των εκμεταλλεύσεων που αναφέρονται στο άρθρο 4 παράγραφος 2  υπό α) τελευταίο εδάφιο του κανονισμού αυτού, καθώς και να συμπληρωθεί ο κατάλογος των διαμερισμάτων που αναφέρονται στο παράρτημα με τα διαμερίσματα των νέων Κρατών μελών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Από της 1ης Ιανουαρίου 1973, ο αριθμός των λογιστικών εκμεταλλεύσεων που αποτελούν αντικείμενο εφαρμογής του κανονισμού αριθ. 79/65/ΕΟΚ καθορίζεται σε 13 600.   Άρθρο 2  Το παράρτημα του κανονισμού αριθ. 79/65/ΕΟΚ συμπληρώνεται ως εξής:  " "" ID="1">Δανία> ID="2">αποτελεί ένα διαμέρισμα"> ID="1">Ιρλανδία> ID="2">αποτελεί ένα διαμέρισμα"> ID="1">Ηνωμένο Βασίλειο> ID="2">1. Βόρειος Ιρλανδία 2. Σκωτία 3. Βόρεια περιοχή(1) Αγγλίας 4. Ουαλλία 5. Δυτική περιοχή(2) Αγγλίας 6. Ανατολική περιοχή(3) Αγγλίας."">"  Άρθρο 3  Ο παρών κανονισμός αρχίζει να ισχύει την 1η Ιανουαρίου 1973.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Δεκεμβρίου 1972.  Για το Συμβούλιο Ο Πρόεδρος P. LARDINOIS  (1) ΕΕ αριθ. Ν 73 της 27.3.1972, σ. 5.  (2) ΕΕ αριθ. Ν 109 της 23.6.1966, σ. 185/65.  (1) Η περιφέρεια αυτή περιλαμβάνει τις ακόλουθες κομητείες: Cumberland, Durham, Northumberland, Westmoreland, Yorkshire (North Riding, East Riding and West Riding), Lancshire.  (2) Αυτή η περιοχή περιλαμβάνει τις ακόλουθες κομητείες: Cheshire, Hereford, Shopshire, Stafford, Warwick, Worcester, Cornwall, Devon, Dorset, Gloucester, Somerset, Wiltshire.  (3) Αυτή η περιοχή περιλαμβάνει τις ακόλουθες κομητείες: Bedford, Cambrige and Isle of Ely, Essex, Greater London, Hertford, Huntigton and Peterborough, Lincoln (Holland), Nortfolk, Suffolk ,Berkshire, Buckingham, Hampshire, Isle of Wight, Kent, Oxford,  Surrey, Sussex (East and West), Derby, Leicester, Lincoln (Kesteven and Lindsey), Northampton, Nottingham, Rutland.